b'\n_START_ARTICLE_\nMednarodna organizacija za standardizacijo\n_START_PARAGRAPH_\nMednarodna organizacija za standardizacijo (International Organization for Standardization; kratica ISO) je mednarodno zdru\xc5\xbeenje organizacij za standardizacijo iz preko 140 dr\xc5\xbeav. Ustanovljena je bila 23. februarja 1947 ISO izdeluje mednarodne standarde za vsa podro\xc4\x8dja, razen za elektrotehniko in elektroniko. Za ti podro\xc4\x8dji je pristojna IEC._NEWLINE_Obstajajo na primer tehni\xc4\x8dni standardi (za vijake, ...), klasifikatorski standardi (oznake dr\xc5\xbeav kot de, nl, jp, si, \xe2\x80\xa6), standardi o postopkih (na primer znani ISO 9000 o upravljanju z nadzorom kvalitete), ..._NEWLINE_Mednarodni standardi se objavljajo v angle\xc5\xa1\xc4\x8dini, nacionalne organizacije so zadol\xc5\xbeene za prevode._NEWLINE_Vsaka \xc4\x8dlanica ISO zastopa eno dr\xc5\xbeavo in iz vsake dr\xc5\xbeeve je lahko samo ena \xc4\x8dlanica.\n_START_SECTION_\nKratica ISO\n_START_PARAGRAPH_\nPrevodi imena International Organization for Standardization v razli\xc4\x8dne jezike bi dali razli\xc4\x8dne kratice in mo\xc5\xbeno nejasnost pri navajanju standardov. Zato je bila izbrana enotna kratica ISO, ki je izvedena iz gr\xc5\xa1ke besede isos, ki pomeni enak.'